open-index/open-wikipedia-markdown huggingface dataset:
জৰ্জ কেণ্টৰ

**জৰ্জ কেণ্টৰ**() হৈছে বিশ্বৰ এজন প্ৰসিদ্ধ গণিতজ্ঞ। তেওঁ সংখ্যা তত্ত্বৰ ক্ষেত্ৰত যথেষ্ট নতুন কথা আবিষ্কাৰ কৰিছিল আৰু গণিতৰ এক নতুন শাখা হিচাপে "সংহতি তত্ত্ব" ৰ ভেটি নিৰ্মাণ কৰিছিল।

## জন্ম আৰু বংশ পৰিচয়
১৮৪৫ চনৰ ৩ মাৰ্চত ৰাছিয়াৰ ছেণ্ট পিটাৰ্ছবাৰ্গত জৰ্জ কেণ্টৰ জন্ম হয়। তেখেতৰ পিতৃৰ নাম জৰ্জ ৱাল্ডেমাৰ কেণ্টৰ আৰু মাকৰ নাম মাৰিয়া আনা বোম।

## শিক্ষা
* ২০৮০ চনত ডাৰ্মষ্টাটৰ ৰিয়েল স্কুলৰ পৰা ডিষ্টিংছনসহ মেট্ৰিক পৰীক্ষা উৰ্ত্তীণ হয়। 
* ১৮৬৭ চনত ডক্টৰেট থেচিছ লাভ কৰে। 
## চাকৰি জীৱন
* ১৮৬৯ চনত হাল্লে বিশ্ববিদ্যালয় নিযুক্তি হয়। 
* ১৮৭২ চনত সহকাৰী অধ্যাপক পদলৈ পদন্নতি লাভ কৰে আৰু ১৮৭৯ চনত পূৰ্ণ অধ্যাপক হয়। 

## অৱদান
 ১৮৭৪ চনত সংহতি তত্ত্ব প্ৰখ্যাত বিষয়টোৰ ওপৰত কাম কাজ কৰে আৰু সেই চনতে অন এ প্ৰপাৰ্টি অব দি কলেকছন অব অল ৰিয়েল এলজেব্ৰিক নাম্বাৰ্ছ গৱেষণা পত্ৰ প্ৰকাশ কৰে। ১৮৯১ চনত'ডায়েগনেল আৰ্গুমেণ্ট'গৱেষণা পত্ৰ প্ৰকাশ কৰে। 

## সন্মান
১৯০৪ চনত ৰয়েল ছ'চাইটিয়ে তেওঁলোকৰ সৰ্বোচ্চ সন্মান "ছিলভেষ্টাৰ মেডেল" প্ৰদান কৰে।

## মৃত্যু
১৯১৮ চনৰ ৬ জানুৱাৰীত জাৰ্মান সাম্ৰাজ্যৰ ছাক্সনি প্ৰদেশিৰ হাল্লেত জৰ্জ কেণ্টৰৰ মৃত্যু হয়।

## তথ্যসূত্ৰ
ৰত্নেশ্বৰ মহন্ত

**ৰত্নেশ্বৰ মহন্ত** () অসমীয়া সাহিত্যৰ প্ৰাক-ৰোমাণ্টিক যুগৰ এগৰাকী কবি আৰু প্ৰবন্ধকাৰ আছিল। ১৮৮৫-৮৬ চনত গুণাভিৰাম বৰুৱাই সম্পাদনা আৰু প্ৰকাশ কৰা আলোচনী 'আসাম বন্ধু'ত ৰত্নেশ্বৰ মহন্তৰ কেইবাটাও প্ৰবন্ধ আৰু কবিতা প্ৰকাশ হৈছিল। সেই সময়ত আন আন লেখক লেখিকা সকলৰ ভিতৰত ৰত্নেশ্বৰ মহন্তৰ ৰচনা সৰ্বাধিক আছিল। অৰুণোদয় যুগত খ্ৰীষ্টিয়ান লোক সকলৰ উপৰিও আনন্দৰাম ঢেকিয়াল ফুকন, হেমচন্দ্ৰ বৰুৱা, গুণাভিৰাম বৰুৱা, লম্বোদৰ বৰা, ৰত্নেশ্বৰ মহন্ত আদি অখ্ৰীষ্টিয়ান লেখক সকলে অসমীয়া ভাষা-সাহিত্যলৈ অৱদান আগবঢ়াইছিল। 

## জন্ম আৰু বংশ পৰিচয়
ৰত্নেশ্বৰ মহন্তৰ জন্ম হৈছিল ১৮৬৪ চনত গুৱাহাটীত।
ডিম্বেশ্বৰ নেওগৰ মতে, ৰত্নেশ্বৰ মহন্ত আউনীআটী সত্ৰৰপৰা প্ৰতিষ্ঠিত উত্তৰ লক্ষীমপুৰৰ বলিয়া গৰু সত্ৰৰ অধিকাৰ থানেশ্বৰ মহন্ত আৰু জয়ন্তী দেৱীৰ একমাত্ৰ পুত্ৰ৷ 

## শিক্ষা
স্কুলীয়া শিক্ষা লাভ কৰে গুৱাহাটীত আৰু নগাঁৱৰ পৰা এনণ্ট্ৰেঞ্চ পৰীক্ষাত উত্তীৰ্ণ হয় (পৰিয়ালৰ আৰ্থিক অৱস্থা বিশেষ ভাল নোহোৱাৰ বাবে উচ্চ শিক্ষা গ্ৰহণ কৰিব নোৱাৰিলে)।

## চাকৰি জীৱন
তেওঁ নগাঁৱৰ কাছাৰিত চাকৰি জীৱনৰ পাতনি মেলে।

## ছদ্মনাম
জোনাকীত তেওঁ 'ৰাম দাস গোস্বামী' নামৰ ছদ্মনামত প্ৰবন্ধ লিখিছিল।

## সাহিত্যৰাজি

### কবিতা পুথি
কবিতা হাৰ।

### নাটক
#দ্ৰৌপদীৰ বেণীবন্ধন
#দ্ৰোপদীহৰণ
#হৰিশ্বন্দ্ৰ।

### প্ৰবন্ধ/নিবন্ধ
#জয়মতী কুঁৱৰী আৰু লাঙ্গি গদাপাণি 
#অনন্ত কন্দলি।
#মনোবৃত্তি
#গাৰো বৃত্তান্ত
#অসমীয়া আৰু বিদেশী সাজ 
#ঘৈণীৰ কৰ্তব্য আৰু স্ত্ৰী শিক্ষা
#জান্তৱ জীৱন 
#ৰাম সৰস্বতী 
#অসমত মান 
#মোৱামৰীয়া বিদ্ৰোহ 
#কিতাপ বছা কমিটীৰ কিতাপ বাছনিঃ ‘জীৱনাদৰ্শ’
#অসমৰ উন্নতি 
#ভাবনা 
#তুলাৰাম সেনাপতি 
#চুতীয়া 
#মনোবৃত্তি 
#বিবাহ 
#মিনাৱতী 

## মৃত্যু
১৮৯৩ চনত ৰত্নেশ্বৰ মহন্তৰ মৃত্যু হয়।

## তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
গোবিন্দ মিশ্ৰ

**গোবিন্দ মিশ্ৰ** () ভট্টদেৱৰ সমসাময়িক পণ্ডিত আছিল। 

## জন্ম
খ্ৰীষ্টীয় ষোড়শ শতাব্দীৰ মাজভাগত গোবিন্দ মিশ্ৰৰ জন্ম হয়। তেখেতৰ জন্মস্থানৰ বিষয়ে সঠিক সংবাদ পোৱা নাযায়। 

## বংশ পৰিচয়
গোবিন্দ মিশ্ৰৰ বংশ পৰিচয়ৰ বিষয়ে সঠিক সংবাদ পোৱা নাযায়। কোনোৰ মতে এওঁ গোপল আতাৰপৰা ধৰ্মধৰা আঁহতগুৰিৰ শ্ৰীৰাম আতাৰ পিতৃ; এই মতে গোবিন্দ মিশ্ৰৰ পিতৃৰ নাম তাৰাপতি,পিতামহ কলাপচন্দ্ৰ; কিন্তু এই বংশ পৰিচয় বিশ্বাসযোগ্য নহয়। অন্যহাতে তেওঁ কামৰূপৰ বৰ্তমান হালধিবাৰী সত্ৰৰ গোসাঁই-বংশৰ পূৰ্ব পুৰুষৰ এজন; কিন্তু এই সত্ৰ হৰিদেৱী সত্ৰ। জাগাৰাসত্ৰ স্থাপন কৰা হৰিমিশ্ৰৰ এওঁ পুতেক আছিল। হৰিদেৱী শাখাৰ লগত সম্বন্ধ মানি ললে ভট্টদৱৰ শিষ্যত্ব স্বীকাৰ কৰিবলৈ টান হয়। গতিকে গোবিন্দ মিশ্ৰৰ সঠিক পৰিচয় অস্পষ্ট হৈ আছে। 

## সাহিত্যৰাজি
গোবিন্দ মিশ্ৰই ভট্টদেৱৰ ভক্তিবিৱেক নামৰ সংস্কৃত গ্ৰন্থখন পদলৈ অনুবাদ কৰিছিল। ভট্টদেৱৰ সংস্কৃত ভক্তিতত্ত্ব সম্প্ৰৰ্কীয় সংগ্ৰহ গ্ৰন্থ 'ভক্তিবিৱেক'ৰ প্ৰাঞ্জল পদানুবাদ গোবিন্দ মিশ্ৰৰ অন্যতম কৃতি। শংকৰী,ভাস্কৰী,হনুমন্তী আৰু আনন্দগিৰিৰ টীকা আলোচনা কৰি পদগীতা সৰল আৰু প্ৰাঞ্জল অসমীয়া পদত ৰচনা কৰে।

## মৃত্যু
গোবিন্দ মিশ্ৰৰ মৃত্যুৰ বিষয়ে কোনো সঠিক তথ্য পোৱা নাযায়। তেওঁ সপ্তদশ শতিকাৰ আদি ভাগলৈকে জীৱিত আছিল বুলি অনুমান কৰা হয়। 

## তথ্যসূত্ৰ

শ্ৰেণী:অসমীয়া সাহিত্যিক
গোপাল মিশ্ৰ

**গোপাল মিশ্ৰ** () গোপাল মিশ্ৰ দামোদৰৰ শিষ্য আৰু খুদীয়া সত্ৰৰ প্ৰতিষ্ঠাতা। এওঁ খ্ৰীষ্টীয় ষোড়শ শতাব্দীৰ মাজভাগত জন্ম গ্ৰহণ কৰে আৰু সপ্তদশ শতিকাৰ প্ৰথম ভাগলৈকে সম্ভৱতঃ জীৱিত আছিল। গোপাল মিশ্ৰৰ উপাধিও 'কবিৰত্ন' আছিল। এওঁ ভট্টদেৱৰ পৰম সুহৃদ আছিল আৰু পৰস্পৰে 'সখি' বুলি সম্বোধন কৰিছিল। গোপাল মিশ্ৰই কেইবাখনো গ্ৰন্থ ৰচনা কৰাৰ কথা তেওঁ উল্লেখ কৰিছে; কিন্তু 'ঘোষাৰত্ন'ৰ বাহিৰে বাকী 'শঙ্খচূড়-বধ', 'মহিষাসুৰ-বধ' আদি গ্ৰন্থ এতিয়ালৈকে আৱিষ্কৃত হোৱা নাই। 'ঘোষাৰত্ন' নামঘোষা শ্ৰেণীৰ গ্ৰন্থ। নানা ধৰণৰ পুৰাণ, গীতা, সংহিতা আদিৰপৰা বিষয় সংগ্ৰহ কৰি নবধা ভক্তি, শৰণ, ভজন আদিৰ মাহাত্ম্য আৰু উপযোগিতা বৰ্ণনা কৰা হৈছে। পণ্ডিত হেমচন্দ্ৰ গোস্বামীৰ মতে ১৫৮৮ খ্ৰীষ্টাব্দত এই পুথি ৰচনা কৰা হয়; কিন্তু দৰাচলতে এই গ্ৰন্থ 'নাম-ঘোষা'ৰ পাছতহে ৰচিত হৈছিল, গতিকে খ্ৰী. ১৬০০ মানতহে এই গ্ৰন্থ ৰচিত হৈছিল। গোপাল মিশ্ৰৰ পাণ্ডিত্য আৰু ভক্তিৰ পৰিচায়ক গ্ৰন্থখনৰ নাম হ’ল 'ঘোষাৰত্ন' গ্ৰন্থখন।

## জন্ম
খ্ৰীষ্টীয় ষোড়শ শতাব্দীৰ মাজভাগত গোপাল মিশ্ৰৰ জন্ম হয়। 

## সাহিত্যৰাজি
## গ্ৰন্থ
*ঘোষাৰত্ন (১৬০০)
*শঙ্খচূড়-বধ (এতিয়ালৈকে আবিষ্কৃত হোৱা নাই)
*মহিষাসুৰ-বধ (এতিয়ালৈকে আবিষ্কৃত হোৱা নাই)

## মৃত্যু
গোপাল মিশ্ৰ মৃত্যু বিষয়ে সঠিক সংবাদ পোৱা নাযায় তেখেত সপ্তদশ শতিকাৰ প্ৰথম ভাগলৈকে জীৱিত আছিল বুলি অনুমান কৰা হয়। 

## তথ্যসংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
ৰিপুনাথ বুঢ়াগোহাঞি

**ৰিপুনাথ বুঢ়াগোহাঞি** () আছিল এগৰাকী অসমীয়া লেখক৷ ১৯২৪ চনত শিৱসাগৰত অনুষ্ঠিত ‌অসম সাহিত্য সভাৰ বাৰ্ষিক অধিৱেশনত তেখেতে এজন‌ স্বেচ্ছাসেৱক হিচাপে‌ যোগদান কৰিছিল। তেওঁ পূৰ্বাঞ্চল তাই সাহিত্য সভাৰ এগৰাকী উপদেষ্টা স্বৰূপ কৰ্মী আছিল তথা ডিব্ৰুগড় জিলা তাই সাহিত্য সভাৰ মূল সংগঠনৰ গুৰি ধৰোতা আছিল।

## জন্ম আৰু বংশ পৰিচয়
ৰিপুনাথ বুঢ়াগোহাঞিৰ জন্ম হয় শিৱসাগৰ জিলাত। তেওঁৰ পিতৃৰ নাম মুক্তানাথ বুঢ়াগোহাঞি আৰু মাতৃৰ নাম লীলাৱতী আইদেউ।

## শিক্ষা
# শিৱসাগৰৰ জয়া পাৰাৰ এল,পি,স্কুলত প্ৰাথমিক শিক্ষা লাভ কৰি ৰিপুনাথ বুঢ়াগোহাঞিয়ে শিৱসাগৰৰ চৰকাৰী হাইস্কুলত ভৰ্তি হয় ।
# ১৯৩০ চনত প্ৰৱেশিকা পৰীক্ষাত উত্তীৰ্ণ হয়।
# ১৯৩৩ চনৰ পৰা ১৯৩৭ চনলৈ প্ৰায় ৩ বছৰ কাল তেখেতে আসাম টেস্কটাইল ইনষ্টিটিউত প্ৰশিক্ষণ লয়।

## চাকৰি জীৱন
# ১৯৪৩ চনত বুঢ়াগোহাঞিয়ে শিৱসাগৰৰ কাছাৰীত পেস্কাৰ হিচাপে চাকৰি জীৱনৰ পাতনি মেলে ।
# ১৯৪৬ চনত ৰেছম আৰু বয়ন বিভাগত পৰিদৰ্শক চাকৰিত যোগদান কৰে ।

## সাহিত্যৰাজি

## তথ্যসূত্ৰ
সুচিত্ৰা পিল্লাই

**সুচিত্ৰা পিল্লাই** (; জন্ম: ২৭ আগষ্টত ১৯৭০) হৈছে এগৰাকী ভাৰতীয় গায়িকা, অভিনেত্ৰী, মডেল, অভিযন্তা আৰু ধাৰাভাষ্যকাৰ।

## চলচ্চিত্ৰ কেৰিয়াৰ
মুম্বাইত স্কুলত থাকোঁতে, পিল্লাই থিয়েটাৰত যথেষ্ট আগ্ৰহী আছিল কিন্তু তেওঁ ইলেক্ট্ৰনিক অভিযান্ত্ৰিকত স্নাতক ডিগ্ৰী লাভ কৰিছিল। তাই সোনকালেই লণ্ডনলৈ ৰাওনা হৈছিল, য'ত তাই এখন শিশু থিয়েটাৰত জড়িত হৈ পৰিছিল। তেওঁ ১৯৯৩ চনত চলচ্চিত্ৰত অভিনয় কৰিবলৈ আৰম্ভ কৰিছিল যেতিয়া তেওঁক এখন ফৰাচী চলচ্চিত্ৰ *লে প্ৰিস্ক ডি'উনে ফেম্মে*ত প্ৰথম চৰিত্ৰৰ প্ৰস্তাৱ দিয়া হৈছিল আৰু লগতে ইংৰাজী চলচ্চিত্ৰ *সাতত গুৰু*ত এটা চৰিত্ৰৰ প্ৰস্তাৱ দিয়া হৈছিল।
পিল্লাই তেতিয়া মুম্বাইলৈ উভতি আহিছিল আৰু ভিজে হিচাপে চাকৰিৰ প্ৰস্তাৱ দিয়া হৈছিল। তাই প্ৰথমে আপাচি ইণ্ডিয়ানৰ এটা মিউজিক ভিডিঅ'ত আৰু তাৰ পাছত বালি চাগুৰ "দিল চিজ হে কেয়া" ভিডিঅ'ত দেখা গৈছিল। তেওঁ *চিম্পলি চাউথ*, *ৰেড এলাৰ্ট*, *হিপ হিপ হুৰে*, *বেইণ্টেহা*, *ৰিষ্টা.কম* আৰু *কেবাৰে কেবাৰে*ৰ দৰে অনুষ্ঠানৰ সৈতে দূৰদৰ্শনত প্ৰৱেশ কৰিছে। পিল্লাই ২০১৬ চনৰ হলিউড ছবি *দ্য আদাৰ চাইড অফ দা ডোৰ* আৰু ২০১৭ চনৰ ইণ্ডি চলচ্চিত্ৰ *দ্য ভেলী*ত দেখা গৈছে যাৰ বাবে তেওঁ ২০১৭ চনত লং আইলেণ্ড আন্তঃৰাষ্ট্ৰীয় চলচ্চিত্ৰ মহোৎসৱ আৰু মিলান আন্তঃৰাষ্ট্ৰীয় চলচ্চিত্ৰ নিৰ্মাতা মহোৎসৱ দুয়োটাতে শ্ৰেষ্ঠ অভিনেত্ৰীৰ বঁটা লাভ কৰিছিল।

## সংগীত কেৰিয়াৰ
পিল্লাই ২০০১ চনত মুক্তি প্ৰাপ্ত *"মেৰে লিয়ে"* এলবামত গায়িকা হিচাপে আত্মপ্ৰকাশ কৰিছিল। তাৰ পাছত, ২০১১ চনত, তেওঁ *"চুচ ইজ লাইফ"* নামৰ তেওঁৰ এলবাম মুক্তি পাইছিল।

## ডাবিং কেৰিয়াৰ
২০০৭ চনত, তেওঁ আমেৰিকান চলচ্চিত্ৰখনৰ হিন্দী সংস্কৰণত তেওঁৰ প্ৰথম ডাব-অভাৰ চৰিত্ৰটো পৰিৱেশন কৰিছিল, *লাইভ ফ্ৰী অৰ ডাই হাৰ্ড-*মেগী কিউ ৰ মাহ লিনৰ চৰিত্ৰ। তেতিয়াৰ পৰা তেওঁ হিন্দীত আন কেইবাটাও চৰিত্ৰৰ ডাব দিছে; এঞ্জেলিনা জোলিৰ অংশবোৰ ('বিওউলফ*), মেগী গিলেনহল ('দ্য ডাৰ্ক নাইট*), *থৰ: ৰাগনাৰোক*ৰ হিন্দী সংস্কৰণত কেট ব্লেঞ্চেটৰ বাবে হেলা হিচাপে, আৰু অতি শেহতীয়াকৈ ২০২০ চনত নেটফ্লিক্সৰ মূল *অক্টোবৰ ফেকচন*ত ডেলোৰিছ এলেনৰ ৰূপত।

## ব্যক্তিগত জীৱন
২০০৫ চনত সুচিত্ৰাই ডেনমাৰ্কৰ এজন অভিযন্তা লাৰ্ছ কেজেলডচেনক বিবাহ পাশত আবদ্ধ হয়, যাক তেওঁ পাৰস্পৰিক বন্ধুৰ ঘৰত লগ পাইছিল। তেওঁলোকৰ আনিকা নামৰ এজনী ছোৱালী আছে।

## তথ্যসূত্ৰ

## বাহ্যিক সংযোগ
* 
* 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
থমাছ মান

thumb|Thomas Mann (1937)
**থমাছ মান** () হৈছে এগৰাকী জাৰ্মানী কথাশিল্পী। ১৯ বছৰ বয়সতে তেওঁ মিউনিকৰ বিখ্যাত পত্ৰিকাসমূহত গল্প লিখিছিল। জাৰ্মান সাহিত্য শাখাৰ উপদেষ্টাৰূপে তেওঁক লাইব্ৰেৰী অব কংগ্ৰেছৰ ফেলো নিযুক্তি দিয়া হৈছিল।

## জন্ম
১৮৭৪ চনৰ ৬ জুন তাৰিখে জাৰ্মানীৰ লুবেক চহৰত থমাছ মানৰ জন্ম হয়। 

## শিক্ষা
থমাছ মানৰ শিক্ষাজীৱন আৰম্ভ হয় লুবেক চহৰতে।১৯ বছৰতে তেওঁ স্কুলীয়া জীৱনৰ পৰিসমাপ্তি ঘটায়। 

## সাহিত্যৰাজি
### চুটি গল্প
*১৮৯৪: "গেফলন”
*১৮৯৬: "লিটল হেৰ ফ্ৰিডেমান" ("ডেৰ ক্লেইন হেৰ ফ্ৰিডেমান")
*১৮৯৭: "দ্য ক্লাউন" ("ডেৰ বাজাজ্জো")
*১৮৯৭: "দি ডিলেটেণ্টে"
*১৮৯৮: "টবিয়াছ মিণ্ডাৰনিকেল"
*১৮৯৯: "দ্য ৱাৰ্ডৰোব" ("ডেৰ ক্লিডাৰ্শ্ৰেংক")
*১৯০০: "লুইচেন" ("লিটল লেজি") – ১৮৯৭ চনত লিখা
*১৯০০: "দ্য ৰোড টু দা চাৰ্চয়াৰ্ড" ("ডেৰ ৱেগ জুম ফ্ৰিডহোফ")
*১৯০৩: "দ্য হাংৰি"
*১৯০৩: "দ্য চাইল্ড প্ৰডিজি" ("দাস ৱুণ্ডাৰকিণ্ড")
*১৯০৪: "এ গ্লেম”

### উপন্যাস
*১৯০১: বুডেনব্ৰুকছ (বুডেনব্ৰুকছ – ভাৰ্ফল ইনাৰ ফেমিলি)
*১৯০৯: ৰয়েল হাইনেছ 
*১৯২৪: দ্য মেজিক মাউণ্টেইন (ডেৰ জাউবাৰবাৰ্গ)
*১৯৩৯: লোটে ইন ৱেইমাৰ: দ্য প্ৰিয় ৰিটাৰ্ণছ
*১৯৪৭: ডক্টৰ ফাউষ্টাছ (ডকটৰ ফাউষ্টাছ)

## বঁটা আৰু সন্মান
*থমাছ মানে বাডেনব্ৰকচ গ্ৰন্থৰ বাবে ১৯২৯ চনত সাহিত্যৰ নোবেল পুৰস্কাৰ লাভ কৰিছিল।

## তথ্যসূত্ৰ

শ্ৰেণী:জাৰ্মানীৰ ব্যক্তি
শ্ৰেণী:সাহিত্যৰ ন'বেল বঁটা বিজয়ী
শ্ৰেণী:মৃত ব্যক্তি
আলেকজেণ্ডাৰ গ্ৰাহাম বেল

**আলেকজেণ্ডাৰ গ্ৰাহাম বেল** () হৈছে বিজ্ঞানী আৰু উদ্ভাৱক। তেওঁ টেলিফোন আৱিষ্কাৰ কৰিছিল।

## জন্ম আৰু বংশ পৰিচয়
১৮৪৭ চনৰ ৩ মাৰ্চত ইংলেণ্ডৰ এডিনবাৰ্গ চহৰত  আলেকজেণ্ডাৰ গ্ৰাহাম বেলৰ জন্ম হয়।তেখেতৰ পিতৃৰ নাম  আলেকজেণ্ডাৰ মেলভিল বেল আৰু মাতৃৰ নাম এলিজা গ্ৰেইস সাইমন্ডস বেল।

## শিক্ষা
গ্ৰাহাম বেলে এডিনবাৰ্গ স্কুল আৰু পিছলৈ এডিনবাৰ্গ বিশ্ববিদ্যালয়ত অধ্যয়ন কৰিছিল। পৰৱৰ্তী সময়ত ইয়াতেই স্নাতক ডিগ্ৰী লাভ কৰি লণ্ডন বিশ্ববিদ্যালয়ত নাম লগায়। শেষত জাৰ্মানীৰ উজবাৰ্গ বিশ্ববিদ্যালয় পৰা তেওঁ ডক্টৰেট উপাধি লাভ কৰে।

## চাকৰি জীৱন
উদ্ভাৱক আৰু বিজ্ঞানী হিচাপে তেওঁ কৰ্মজীৱন আগবঢ়ায়। 
### পৰিচিতৰ কাৰণ
প্ৰথম টেলিফোন আৱিষ্কাৰক হিচাপে খ্যাত। ১৮৭৬ চনৰ  জানুৱাৰী মাহত গ্ৰাহাম বেলে টেলিফোন যন্ত্ৰ আবিষ্কাৰ কৰি উলিয়াই।

## বঁটা আৰু সন্মান
#১৮৮৩ চনত নেচনেল একাডেমী অৱ চাইন্সৰ সদস্য পদ লাভ।
#১৯০২ চনত  আলবাৰ্ট মেডেল লাভ কৰে।
#১৯১৪ চনত আইইই এডিসন মেডেল লাভ কৰে।

## মৃত্যু
১৯২২ চনত দুই আগষ্ট তাৰিখে গ্ৰাহাম বেলৰ মৃত্যু হয়।

## তথ্য সংগ্ৰহ

শ্ৰেণী:যুক্তৰাজ্যৰ ব্যক্তি
শ্ৰেণী:বিজ্ঞানী
শ্ৰেণী:উদ্ভাৱক
জিজাবাঈ

**জিজাবাই শাহাজী ভোঁচলে** (; ১২ জানুৱাৰী ১৫৯৮ – ১৭ জুন ১৬৭৪) মাৰাঠা সাম্ৰাজ্যৰ প্ৰতিষ্ঠাপক শিৱাজীৰ মাতৃ আছিল। তেওঁ ৰাজমাতা জিজাবাঈ বা জিজাউ বুলি জনাজাত আছিল। তেওঁ সিন্দখেড ৰাজাৰ লখুজিৰাও যাদৱৰ কন্যা আছিল। যাদৱ দেৱগিৰিৰ যাদৱ পৰিয়ালৰ বংশধৰ আছিল। জিজাবাই ১৬০৫ চনৰ ডিচেম্বৰত দৌলতাবাদত শাহাজী ৰাজৰ সৈতে বিবাহপাশত আৱদ্ধ হয়। 

## জীৱনী
১৫৯৮ চনৰ ১২ জানুৱাৰীত মহাৰাষ্ট্ৰৰ বৰ্তমানৰ বুলধানা জিলাৰ সিন্ধখেদৰ ওচৰৰ দেউলগাঁৱৰ মহালাচাবাই যাদৱ আৰু লখুজী যাদৱৰ পৰিয়ালত জিজাবাঈৰ জন্ম হৈছিল। লখুজীৰাজ যাদৱ এজন মাৰাঠা সম্ভ্ৰান্ত আছিল। জিজাবাঈ কম বয়সতে নিজাম শ্বাহী চুলতানৰ অধীনত সেৱা আগবঢ়োৱা সামৰিক সেনাপতি ভেৰুল গাঁৱৰ মালোজী ভোঁচলেৰ পুত্ৰ শাহাজী ভোঁচলেৰ সৈতে বিবাহপাশত আৱদ্ধ হৈছিল। তেওঁৰ পুত্ৰ শিৱাজীক স্বৰাজ্যৰ বিষয়ে শিকাইছিল আৰু তেওঁক এজন মহান যোদ্ধা হিচাপে ডাঙৰ-দীঘল কৰিছিল। ১৬৭৪ চনৰ ১৭ জুনত জিজাবাঈৰ মৃত্যু হয়। চি ভি বৈদ্যই তেওঁৰ মধ্যযুগীয় ভাৰত নামৰ কিতাপখনত কৈছে যে যাদৱসকল "নিশ্চিতভাৱে বিশুদ্ধ মাৰাঠা ক্ষত্ৰিয়।" জিজাবাঈ সিন্দখেদ ৰাজাৰ যাদৱসকলৰ গোত্ৰৰ আছিল, যিয়ে যাদৱসকলৰ পৰা অৱতৰণৰ দাবী কৰিছিল।

## ভোঁচলে আৰু যাদৱসকলৰ মাজৰ শত্ৰুতা
লখুজী যাদৱ আৰু শাহাজী ৰাজ ভোঁচলেৰ মাজত ৰাজনৈতিক বিভেদ সৃষ্টি হৈছিল। এবাৰ এটা হাতী মদমত্ত হোৱাৰ পিছত হাতীটো ধৰিবলৈ দুটা দল গঠন কৰা হৈছিল। প্ৰথম দল যাদৱৰ নেতৃত্বত আছিল আৰু দত্তজীৰাও যাদৱ লখুজী যাদৱৰ পুত্ৰ আৰু জিজাবাঈৰ ভায়েকে এই দলৰ নেতৃত্ব হৈছিল। দ্বিতীয় দল ভোঁচলেৰ নেতৃত্বত আছিল আৰু শাহাজী ৰাজৰ ভাতৃ সম্ভাজী ভোঁচলে এই দলৰ নেতৃত্ব বহন কৰিছিল। দুয়োদল কাজিয়াত লিপ্ত হৈছিল আৰু সম্ভাজী ভোঁচলে দত্তজীৰাও যাদৱক হত্যা কৰিছিল। এই কথা অনুভৱ কৰি লখুজী যাদৱে খঙত সম্ভাজী ভোঁচলেক হত্যা কৰে। শহাজী ৰাজে এই কথা গম পোৱাৰ লগে লগে তেওঁৰ শহুৰেক লখুজী যাদৱৰ ওচৰলৈ আহি চামছেৰলৈ আহে আৰু তেওঁক জৰিমনা বিহে। 

এই ঘটনাৰ পিছত জিজাবাঈ তেওঁৰ স্বামীৰ প্ৰতি অনুগত আছিল বাবে তেওঁৰ মাকৰ ঘৰখনৰ সৈতে সম্পৰ্ক ছিন্ন কৰিছিল। সম্পৰ্ক, আৱেগ আৰু তেওঁৰ কৰ্তব্যৰ কোনো দোষ এৰি নিদিয়াকৈ সাহস আৰু দৃঢ়তাৰে পৰিস্থিতিৰ সৈতে মোকাবিলা কৰাৰ জিজাবাঈৰ ভূমিকা অতুলনীয় আছিল। 

## সন্তান
জিজাবাঈৰ মুঠ ছয়টা সন্তান আছিল। তেওঁৰ জ্যেষ্ঠ পুত্ৰ সম্ভাজী শাহাজী ৰাজৰ সৈতে ডাঙৰ দীঘল হৈছিল আৰু জিজাবাই শিৱাজীৰ সম্পূৰ্ণ দায়িত্বত আছিল। তেওঁলোকৰ চাৰিটা সন্তানৰ মৃত্যু হৈছিল। ১৬৩০ চনৰ ১৯ ফেব্ৰুৱাৰীত ফাল্গুন বৈদ্য তৃতীয়া ১৫৫১ শকত জিজাবাঈৰ শিৱনেৰীত কনিষ্ঠ পুত্ৰ শিৱাজীৰ জন্ম হৈছিল। 

## তথ্য উৎস

শ্ৰেণী:ভাৰতৰ শাসক
শ্ৰেণী:মৃত ব্যক্তি
শাকম্ভৰী

**শাকম্ভৰী** () হিন্দু ধৰ্মৰ এগৰাকী দেৱী তথা পাৰ্বতীৰ অৱতাৰ। শাকম্ভৰী নামৰ অৰ্থ হৈছে "যি মানৱজাতিক ফল আৰু পাচলিৰে পুষ্টি প্ৰদান কৰিছিল।" কিংবদন্তি অনুসাৰে, শত বছৰ জোৰা দুৰ্ভিক্ষৰ অন্তত পৰমশক্তিয়ে শতাক্ষী-শাকম্ভৰী হিচাপে অৱতাৰ গ্ৰহণ কৰিছিল আৰু ভোকাতুৰ লোকসকলক আহাৰ প্ৰদান কৰিছিল। শাকম্ভৰী দেৱী হৈছে *দেৱী-মাহাত্ম্যম*ৰ "মূৰ্তি ৰহস্যম" অংশ বা *শ্ৰী শ্ৰী দুৰ্গা সপ্তশতি/শ্ৰী শ্ৰী চণ্ডি*ত বৰ্ণিত মাতৃৰ তৃতীয় ৰূপ। তেওঁৰ অন্যান্য ৰূপ হৈছে নন্দাদেৱী, ৰক্তদন্তিকা, দুৰ্গা, ভীমা, আৰু ভ্ৰমৰী। ভাৰতৰ অলেখ শক্তি পীঠ দেৱী শাকম্ভৰীৰ প্ৰতি উচৰ্গিত। ইয়াৰে ভিতৰত ৰাজস্থানত অৱস্থিত সাক্ৰে পীঠ আৰু সম্ভাৰ পীঠ, আৰু উত্তৰাখণ্ডৰ চাহাৰানপুৰ পীঠ উল্লেখযোগ্য। 

ভগৱতী শাকম্ভৰীৰ আটাইতকৈ প্ৰাচীন মন্দিৰটো শিৱালিক অৰণ্যাঞ্চলৰ মাজত এক ঋতুকালীন নদীৰ পাৰত অৱস্থিত। এই মন্দিৰৰ বৰ্ণনা স্কন্দ পুৰাণ, মাৰ্কণ্ডেয় পুৰাণ, ভাগৱতম আদিত পোৱা যায়। মাতৃৰ এই শক্তিপীঠ দেৱীৰ নিৰন্তৰ নিবাসস্থান। কোৱা হয় যে দেৱী এই ঠাইত স্বয়ম্ভূ ৰূপত আৱিৰ্ভূতা হৈছিল। জনমত অনুসৰি, জগদম্বাৰ এই ধামৰ প্ৰথম দৰ্শন কৰিছিল এজন গৰখীয়াই। তেওঁৰ সমাধি এতিয়াও মন্দিৰৰ চৌহদত আছে। ইয়াত দেৱীদৰ্শন কৰাৰ তেওঁৰ পৰম ভক্ত ভূৰাদেৱক দৰ্শন কৰাৰ এক নিয়ম আছে। 
## আখ্যান
পুৰণি কালত দুৰ্গমাসুৰ নামৰ এক নিষ্ঠুৰ প্ৰকৃতিৰ অসুৰ আছিল। তেওঁ আছিল ৰুৰুৰ পুত্ৰ হিৰণ্যক্ষৰ বংশধৰ। এবাৰ তেওঁ বেদসমূহ আৰু তেওঁ যজ্ঞৰ পৰা নিজৰ ন্যায্য অংশ প্ৰাপ্ত কৰিবলৈ থিৰাং কৰে। সেযই উদ্দেশ্য লৈ তেওঁ তপস্যা কৰিবলৈ হিমালয়লৈ গমণ কৰে। 

তেওঁ তপস্যাৰ দ্বাৰা সৃষ্টিকৰ্তা ব্ৰহ্মাৰ আৰাধনা কৰে আৰু কেৱল বায়ু সেৱন কৰি জীয়াই থাকে। এক হাজাৰ বছৰ ধৰি কৰা তেওঁৰ কঠোৰ তপস্যাৰ ফলত উদ্ভৱ হোৱা তেজস্বী শক্তিৰ বাবে দেৱতা, ৰাক্ষস আৰু সমগ্ৰ পৃথিৱী উত্তাল হৈ পৰে। ব্ৰহ্মাই তেওঁৰ তপস্যাত সন্তুষ্ট হৈ দুৰ্গমাসুৰক বৰদান কৰিবলৈ ব্ৰহ্মলোকৰ পৰা নামি আহে। ব্ৰহ্মাৰ সাক্ষাৎ লাভ কৰি তপস্যাৰ পৰা উঠি দুৰ্গমাসুৰে তেওঁক স্তুতি কৰে আৰু বৰদান হিচাপে চাৰি বেদ বিচাৰে। এই কথা শুনি চাৰিবেদৰ ৰচয়িতা ব্ৰহ্মাই এই বৰদান হিচাপে বেদ প্ৰদান কৰি প্ৰস্থান কৰে। 

তেতিয়াৰে পৰা ঋষিসকলে বেদৰ বিষয়ে সকলো কথা পাহৰি যায়। গতিকে স্নান, সান্ধ্যায়ন, দৈনন্দিন ৰীতি-নীতি, বিশ্বাস, ত্যাগ আৰু জপ, এই সকলোখিনি লোপ পায়। যজ্ঞৰ অংশ নোপোৱাৰ বাবে দেৱতাসকল ক্ৰমান্বয়ে শক্তিহীন হৈ পৰে। এই সময়তে দুৰ্গমাসুৰে দেৱলোক আক্ৰমণ কৰে আৰু শক্তিহীন দেৱতাসকলে পলায়ন কৰিবলগা হয়। 

আনহাতে হোম-যজ্ঞ নোহোৱাৰ ফলত বৃষ্টিপাত নোহোৱা হয় আৰু সমগ্ৰ পৃথিৱী খৰাং হৈ পৰে। অনাবৃষ্টিৰ কাল এশ বছৰ ধৰি চলে। অগণন লোক, শত-সহস্ৰ গৰু, ম'হ আৰু অন্যান্য জন্তু মৃত্যুৰ মুখত পৰে। এই দুৰ্যোগৰ বাবে সাধুসকল দেৱীক উপাসনা কৰিবলৈ হিমালয়লৈ ৰাওনা হয়। তেতিয়া দেৱী পাৰ্বতীয়ে অষ্টভূজা ৰূপ লৈ হাতত শস্য, শাক-পাচলি, ফল আৰু অন্যান্য বনৌষধি আদিৰ দৰে খাদ্য ধাৰণ কৰি আৱিৰ্ভূতা হয়। দেৱীৰ এই নতুন ৰূপটোকেই শাকম্ভৰী বুলি জনা যায়।

## তথ্যসূত্ৰ
শ্ৰেণী:হিন্দু দেৱী
চেমুৱেল বেকেট

**চেমুৱেল বেকেট** () হৈছে এগৰাকী আইৰিছ ঔপন্যাসিক, নাট্যকাৰ, চুটি গল্প লেখক,কবি আৰু সাহিত্য অনুবাদক।

## জন্ম আৰু বংশ পৰিচয়
১৯০৬ চনৰ ১৩ এপ্ৰিল চেমুৱেল বেকেটৰ জন্ম হয়। দেউতাকৰ নাম উইলিয়াম ফ্ৰেংক বেকেট।

## শিক্ষা
ফক্সৰকত হাইস্কুলীয়া জীৱন আৰম্ভ কৰে ৰজা জেমচে স্থাপন কৰা পৰ্টাৰয়েল স্কুলত। ১৯২৩ চনত ডাবলিনৰ ত্ৰিনিটি কলেজত ভৰ্তি হয় আৰু তাৰ পৰাই স্নাতক ডিগ্ৰী লয়।

## চাকৰি জীৱন
বেকেটে চাৰিবছৰ ত্ৰিনিটি কলেজত অধ্যাপনা কৰিছিল।

## সাহিত্যৰাজি
১৯৩৫ চনত Echo's Bones and other Precipitates নামৰ কবিতা পুথি এখন প্ৰকাশিত হয়। ১৯৩৮ চনত লণ্ডনত থকা কালত বেকেটে মাৰফি (Marphy) নামৰ এখন উপন্যাস ৰচনা কৰে। দ্বিতীয় মহাযুদ্ধৰ পিছতে বেকেটে ফৰাচী ভাষাত Eleutheria নামৰ নাটক লিখি উলিয়ায়।

## বঁটা আৰু সন্মান
১৯৬৯ চনত চেমুৱেল বেকেটে সাহিত্যৰ ন'বেল বঁটা পায়।

## তথ্যসূত্ৰ

## বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:আয়াৰলেণ্ডৰ ব্যক্তি
শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:সাহিত্যৰ ন'বেল বঁটা বিজয়ী
বীৰবল চাহনী

**বীৰবল চাহনী**() হৈছে বিশ্বৰ এজন প্ৰসিদ্ধ উদ্ভিদ বিজ্ঞানী। 

## জন্ম আৰু বংশ পৰিচয়
১৮৯১ চনৰ ১৪ নৱেম্বৰত বৰ্তমান পাকিস্তানৰ অন্তগৰ্ত ডেৰা ইছমাইল খাঁ ৰ তেৰা নামৰ এখন সৰু চহৰত বীৰবল চাহনীৰ জন্ম হয়। তেখেতৰ পিতৃৰ নাম ৰুচিয়াম চাহনী আৰু মাকৰ নাম ইশ্বৰী দেবী।

## শিক্ষা
* ১৯১৪ চনত কেমব্ৰিজ‌ বিশ্ববিদ্যালয়ত অধ্যায়ন সমাপ্ত কৰিছিল ।
* ১৯১৭ চনত উচ্চশিক্ষা লাভ কৰি ঘৰলৈ উভতি আহিছিল

## চাকৰি জীৱন
* বেনাৰছ হিন্দু বিশ্ববিদ্যালয়ত উদ্ভিদ বিজ্ঞানী পদত নিযুক্ত হয়
* ১৯২১ চনত বীৰবল চাহনীয়ে লক্ষ্মৌ বিশ্ববিদ্যলয়ত অধ্যাপক হিচাপে নিযুক্তি লাভ কৰে

## অৱদান
 তেওঁ খোখৰাকোট নামৰ টিলাৰ ওপৰত খনন কাৰ্য চলাই ভূ পৃষ্ঠত মাটিৰ তলৰ পৰা মুদ্ৰা বনোৱা কিছুমান সাচ উদঘাটন কৰে । চাহনীৰ অশেষ যত্নৰ ফলত স্বাধীন ভাৰতৰ প্ৰধানমন্ত্ৰী জৱহৰলাল নেহৰুৱে ইং ১৯৪৯ চনৰ ৩ এপ্ৰিল তাৰিখে লক্ষ্ণৌ ৫৩ নং বিশ্ববিদ্যালয় পথত এই উদ্ভিদ বিজ্ঞানীৰ সংস্থাৰ আধাৰশিলা স্থাপন কৰে

## মৃত্যু
১৯৪৯ চনৰ ১০ তাৰিখে মাজনিশা কৰ্মযোগী বিজ্ঞানী চাহনীৰ মৃত্যু হয়।

## তথ্যসূত্ৰ
ধাইনাম

**ধাইনাম** হৈছে অসমৰ লোকগীতসমূহৰ ভিতৰত এটা ভাগ। শিশুৰ সংগীতপ্ৰিয়তা আৰু সংগীতৰ স্বাভাৱিক মাধুৰ্যকে ধাইনামৰ প্ৰাণ বুলি কোৱা হয়। শিশুৰ আমনি ভাঙি টোপনিৰ বাণ মাৰিবলৈ প্ৰয়াস কৰোঁতেই ধাইনামৰ জন্ম। ধাইনাম বা মাকে শিশুক নিচুকাবলৈ এই গীত ব্যৱহাৰ কৰাৰ বাবে এই গীতসমূহক ধাইনাম বা নিচুকনি গীত বোলে। ধাইনামৰ বিষয়বস্তু শিশুৰ উন্মাদ কল্পনা,মাকৰ উজ্জ্বল আশা আৰু বিশ্বাস-আত্মবিশ্বাসৰ শিশু-সুলভ সাঁথৰ। ধাইনামত মাতৃ-হৃদয়ৰ অভিব্যক্তি, আশা-আকাংক্ষা, মৰম-চেনেহ আদিৰ ইংগিত পোৱা যায়। 

ভোকাতুৰ শিশু এটিৰ কান্দোন শুনি এগৰাকী মাকৰ অন্তৰত যিটি মাতৃ স্নেহৰ নিজৰা বৈছে-
লাই হালে জালে আবেলি বতাহে
লফা হালে জালে পাতে; 
আমাৰে মইনাই হালিছে জালিছে
কলি আবেলিৰে ভাতে।
এইয়া এগৰাকী অসমীয়া মাতৃৰ মতৃত্বৰ মধুৰ চিত্ৰৰ চানেকি হ'লেও বিশ্বৰ সকলো মাতৃকেই প্ৰতিনিধিত্ব কৰিছে। 

শিশু মনস্তত্ত্বৰ উচিত বিচাৰ কৰা হৈছে ধাইনামবোৰত। 

সংসাৰলৈ নতুনকৈ অহা শিশু-মন হেজাৰ প্ৰশ্নৰে ভৰপূৰ। শিশুৰ কল্পনা বাস্তৱ এৰি উৰি যায়, দিঠকৰ অভাৱ-অভিযোগ পাহৰি পেলায়,টোপনি আহি সাৱটি লয়; বিষয়ৰ পৰা বিষয়ান্তৰলৈ প্ৰশ্ন বাগৰি যায়। 
জোনবাই এ, এটি তৰা দিয়া,
এটি তৰা নেলাগে দুটি তৰা দিয়া। 
হালধীয়া চৰায়ে বাওধান খায়,
শহুৰৰ পুতেকে নাও মেলি যায়। 
নাৱে বোলে টুলুং ভুটুং
বঁঠাই বোলে টুলুং ভুটুং
গধূলিতে গধূলিতে ডবা কোবায়।

মানুহ আশাত জীয়াই থাকে। শিশুৰ মূৰত সেই আশা সুমুৱাই দিয়ে--
আমাৰে মইনা শুব এ
বাৰীতে বগৰী ৰুব এ
বাৰীৰে বগৰী পকী সৰি যাব
আমাৰে মইনাই বুটলি খাব।

মোৰ বোপাই লাহৰী
নেপাইছো আহৰি
বৰা জুৰিছো আহু; 
সেই বৰা বানি
পিঠাগুড়ি সানি
বোপাইলৈ লৈ যাম লাৰু।

শিশুৱে সঙ্গীতৰ মধুৰ ধ্বনিত ভোল যায়। সেইবাবে শিশুক ভাত খুৱাওঁতে, গা ধুৱাওঁতে আৰু মূৰ ধুৱাওঁতে একোফাকি নাম গায়। যেনে-
লাও ক'লি ক'লি 
জিকা ক'লি ক'লি
মইনাই ভাত খালে বৰপীৰাত বহি। 
মইনাই ভাত খালে ককায়েকে চক। 
মাহীয়তী পেহীয়তী ঠেং তলে যক।

চিলাই নিয়ক কোৱাই নিয়ক
আমাৰ বোপা ডাঙৰ দীঘল হ'ক।

চিলনীয়া বিলনীয়া
আমাৰ আইটিৰ চুলি বঢ়াই নিয়া। 
চুঁচি-মাজি দিওঁ মই
বাৰহতীয়া হ'বি তই।

ধাইনামৰ ৰচনাকাল নিৰ্ণয় কৰা টান। ধাইনামত মধ্যযুগৰ বুৰঞ্জীৰ সাঁচ পৰিছে। উদাহৰণ্বৰূপে-
এফালে বান্ধিছে চেউৰী কাজলী
এফালে বান্ধিছে হাতী; 
হাতীৰে ওপৰত কোনে কাঁহ কোবা য় 
ভৰালী বৰুৱাৰ নাতি। 
ভৰালী বৰুৱাৰ ছজনী তিৰোতা
তাৰে সৰুজনী কাজী; 
কাজীৰে জীয়েকক আনিব খুজিলোঁ
মাটিৰে মৃদংগ সাজি। 
মাটিৰে মৃদংগ ঘিটিঙাই বাজিলে
গড়গাঁও দেশলৈ শুনি; 
গড়গাঁও দেশতে কোঁৱৰ বহি আছিল
কটা দাঁড় যেন দেখি।

ৰতনপুৰ প্ৰাক্-আহোম যুগত ভূঞাসকলৰ কৃষ্টি-সংস্কৃতিৰ কেন্দ্ৰ আছিল। ধাইনাম ৰতনপুৰ শিশু কল্পনাৰ ছঁয়া-ময়া ছবি হৈ জিলিকি উঠিছে। যেনে-

ঢোল বায় ক’ত ৰতনপুৰত
তাল বায় ক’ত ৰতনপুৰত
কোৱাই কেলকেলায় বান্দৰী নচুৱায়
বাঁহবাৰী বাঁহবাৰী গোসাঁইঘৰত।

শিয়ালীৰ মূৰতে মৰুৱা ফুলে, 
শিয়ালী পালেগৈ ৰতনপুৰ।

শিয়ালী,হালধীয়া চৰাই, দৰকী, শালিকী, কামচৰাই, জোনবাই, তৰা, বাঁহৰ আগৰ বগলী, বকুল ফুল, পলাশ, মদাৰ, ভেকুলী, পৰুৱা আদি শিশুৰ চকুৰ আগত থকা চিত্ৰবোৰ ধাইনামত সজীৱ হৈ উঠিছে। কাব্য- চিত্ৰৰ মাজেৰে শিশুৱে কল্পনা শক্তি বঢ়াবলৈকো থল পাইছে।
## তথ্য সংগ্ৰহ

শ্ৰেণী:অসমৰ লোকগীত
শ্ৰেণী:লোকসাহিত্য
জে’মচ্ ৱাট

*'জে’মচ্ ৱাট* () হৈছে এগৰাকী বৈজ্ঞানিক।

## জন্ম আৰু বংশ পৰিচয়
১৭৩৬ চনত ১৯ জানুৱাৰী দিনা স্কটলেণ্ডৰ গ্লাচগো চহৰৰ ওচৰৰ গ্ৰীনক নামে এখন সৰু ঠাইত জে’মচ্ ৱাটৰ জন্ম হয়।
## শিক্ষা
তেঁও মাকৰ অধীনতে ঘৰতে লিখা পঢ়া কৰিছিল।কিন্তু দৰিদ্ৰতাৰ বাবেই হওঁক বা অনিচ্ছাৰ বাবেই হওঁক কিছুদিনৰ পিছতেই তেঁও শিক্ষা এৰি পেলালে।

## কৰ্ম জীৱন
তেওঁ ১৭৫৬ চনত মেকানিক ৰূপে নিজ কৰ্মজীৱন আৰম্ভ কৰে। আৰু পৃথিৱীৰ প্ৰথম আধুনিক ভাপকল  আবিষ্কাৰত তেওঁৰ অৱদান উল্লেখযোগ্য। তেওঁ দূৰত্ব জুখিবৰ বাবে এটা নতুন ধৰণৰ যন্ত্ৰও সাজি উলিয়াইছিল। ইয়াৰোপৰিও তেওঁ ৭০ বছৰ অতিক্ৰম কৰাৰ পাছতো বিখ্যাত লোক সকলৰ মূৰ্তি নিৰ্মাণ কৰিব পীড়া এটা যন্ত্ৰ সাজি উলিয়াইছিল ।
 
## মৃত্যু
১৮১১ চনত ৯৩ বছৰ বয়সত জে’মচ্ ৱাটৰ মৃত্যু হয়।

## তথ্য সূত্ৰ

শ্ৰেণী:উদ্ভাৱক
শ্ৰেণী:অভিযন্তা
শ্ৰেণী:ৰসায়নবিদ
শ্ৰেণী:মৃত ব্যক্তি
প্ৰত্যাশাৰ প্ৰতিলিপি

**প্ৰত্যাশাৰ প্ৰতিলিপি**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০২১ চনৰ অক্টোবৰ মাহত প্ৰথম প্ৰকাশ পোৱা কিতাপখনৰ মূল্য হৈছে ১২০ টকা। লেখকে কিতাপখন "ৰণী, ৰিয়ন আৰু ৰিয়াৰ হাতত" উছৰ্গা কৰিছে।

## বিৱৰণ
কিতাপৰ আৰম্ভণিত লেখকে *কিছু ব্যক্তিগত* শীৰ্ষক একলম লিখিছে। বিভিন্ন কাকত-আলোচনীত প্ৰকাশ পোৱা ভিন্নধৰ্মী লেখা সামৰি কিতাপখন যুগুত কৰাৰ বিষয়ে এইদৰে লিখিছে, "বৰ্ণময় জীৱনৰ বিভিন্ন ক্ষেত্ৰৰ উপাদানসমূহক মূল উপজীব্য কৰি ৰচিত হয় ভিন্নধৰ্মী লেখা আৰু তেনে বহু লেখা সময়ে সময়ে বাতৰি কাকত আৰু আলোচনীত প্ৰকাশো পায়। মুষ্টিমেয় এচাম পঢ়ুৱৈয়ে এনে সংকলিত গ্ৰন্থলৈ বিশেষ আগ্ৰহ নেদেখুৱালেও আন বহু পঢ়ুৱৈক ৰচনাসমূহৰ বিচিত্ৰতাই আকৰ্ষিত কৰে। তদুপৰি স্থায়িত্বৰ স্বাৰ্থতো বাতৰি কাকতৰ পৃষ্ঠাৰ পৰা বুটলি আনি নিৰ্দিষ্ট কেতবোৰ লেখাক গ্ৰন্থত সন্নিৱিষ্ট কৰাৰ প্ৰয়োজনীয়তা আছে বুলি মই বিশ্বাস কৰোঁ।" কিতাপখনত থকা নিৰ্বাচিত ৰচনাসমূহ 'আমাৰ অসম', 'অসমীয়া প্ৰতিদিন', 'সাদিন', 'অসমীয়া খবৰ', 'নিয়মীয়া বাৰ্তা', 'দৈনিক জনমভূমি', 'প্ৰান্তিক', 'সাতসৰী' আৰু 'বুনিয়াদ'ত প্ৰকাশ পোৱা বুলি লিখকে *কিছু ব্যক্তিগত*ত উল্লেখ কৰিছে। মুঠ ২৭ টা প্ৰবন্ধ সম্বলিত কিতাপখনত প্ৰবন্ধ বা ৰচনাসমূহ তিনিভাগত ভাগ কৰা- *কিছু নিজৰ*, *কিছু কাষৰ সমাজখনৰ* আৰু *কিছু দূৰৰ পৃথিৱী*। প্ৰবন্ধসমূহ হ'ল- 
;কিছু নিজৰ
# এটা সপোন দুটা দশক আৰু তিনি মহাদেশৰ তিনি বন্ধু
# অসমীয়া মানুহে যেতিয়া অবাবতে হিন্দী কয়
# ব্যক্তিত্ব সন্মোহনী শক্তিঃ ভূপেন হাজৰিকা বনাম শ্বাহৰুখ খান
# আমাৰ মনৰ সাঁকোবোৰ...
# পাণবজাৰত মহাপুৰুষ শংকৰদেৱক বিচাৰি...
# ৰাজনীতিক আৰু ৰে'লযাত্ৰা
# পুত্ৰৰ সন্ধানত নিশাৰ কাইৰো মহানগৰীত
# নগৰীয়া মধ্যবিত্তৰ জীৱনৰ কেইটামান খণ্ডচিত্ৰ
# ডিভোৰ্চৰ কেক্‌
# বিচিত্ৰ মানুহ, বিচিত্ৰ চিন্তাধাৰা
# দিল্লী হংসৰাজ কলেজ ইমানেই বেয়ানে?
# কিতাপ পঢ়াৰ অভিজ্ঞতা আৰু আনন্দঃ এৰিক্‌ চেগেলৰ 'দ্য ক্লাছ'

;কিছু কাষৰ সমাজখনৰ
# সত্ৰৰ সন্মুখত প্ৰশ্নবোধক চিন কিয়?
# নাৰী পুৰুষৰ লিংগ পৰিৱৰ্তনৰ হেঁপাহ আৰু সামজিক দায়িত্ব
# প্ৰাক্‌-তৰুণৰ যৌনতাক লৈ সভ্য সমাজৰ ভণ্ডামি
# বাণিজ্যিকীকৰণৰ বন্যস্ৰোতত বিলীন শিক্ষক দিৱসৰ পূৰ্বৰ গৰিমা
# দিল্লী বিশ্ববিদ্যালয় তালিবানৰ কবলত পৰিছে নেকি?
# সুস্থ ইতিহাস চৰ্চাই প্ৰতিৰোধ কৰিব পাৰে
# অসমত বিশ্ব গ্ৰন্থ দিৱসৰ প্ৰাংগিকতা
# মেৰবিল মায়াজাল আৰু মনৰ মেৰমাক

;কিছু দূৰৰ পৃথিৱী
# এটা কবিতাৰ ভয়ত ত্ৰস্তমান এখন ৰাষ্ট্ৰ
# মধ্যমাচ্যৰ ঘটনাৱলীত চিয়া-চুন্নীৰ পুৰণি বিবাদৰ প্ৰভাৱ
# কি যে এক দুৰ্দমনীয় মানসিকতা
# দেউতাকৰ স্মৃতিৰ কোলাৰ পৰা পলাব খোজা ছোৱালীজনীৰ মৃত্যুত
# ৰাষ্ট্ৰৰ হাঁতোৰা যেতিয়া মাতৃগৰ্ভলৈ সম্প্ৰসাৰিত হয়
# লেনিনক সমাধিস্থ কৰা সময় সমাগত নেকি?
# চীনত সাম্যবাদৰ প্ৰতিধ্বনি শুনা যায়নে?

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক৷ একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪ খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা।তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬ খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
আৱেগৰ কুঁৱলী ফালি

**আৱেগৰ কুঁৱলী ফালি**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। আঁক-বাক প্ৰকাশনে ২০১৩ চনৰ অক্টোবৰ মাহত প্ৰথম প্ৰকাশ কৰা কিতাপখনত লেখকে তেওঁৰ মোমায়েক-মামীয়েকলৈ অৰ্পণ কৰি লিখিছে, "মোৰ মামা-মামী হেমন্ত কুমাৰ বৈদ্য আৰু অৰুন্ধতী বৈদ্যৰ হাতত শ্ৰদ্ধা আৰু আগ্ৰহেৰে-ময়ূৰ"।

## বিৱৰণ
কিতাপখনৰ আৰম্ভণিতে লেখকে "মনৰ কথা"ত উল্লেখ কৰিছে "শ্ৰীমন্ত শংকৰদেৱ সংঘ আৰু ব্ৰাহ্মণ্যবাদৰ দৰে স্পৰ্শকাতৰ বিষয়ত মই লিখা গ্ৰন্থ দুখনে ৰাইজৰ কিছু সমাদৰ পোৱাৰ পাছত মই আচলতে প্ৰবন্ধ সংকলনৰ কথা চিন্তা কৰা নাছিলোঁ। কিন্তু বাতৰি কাকতত ছেগা-চোৰোকাকৈ লিখি থকা কাৰণে বিভিন্ন সময়ত ভিন ভিন পঢ়ুৱৈয়ে মোৰ লগত মনৰ কথা পাতিছিল। তেওঁলোকৰ অধিকাংশই বিচাৰে মোৰ ভিন্নধৰ্মী ৰচনসমূহ গ্ৰন্থকাৰত প্ৰকাশ হওক। তদুপৰি লেখাসমূহক চিৰস্থায়ী কৰি ৰখাৰ এক বাসনায়ো মোক আমনি নকৰাকৈ থকা নাই। সেয়েহে যোৱা এক-দুই বছৰৰ ভিতৰত লিখা কেতবোৰ নিৰ্বাচিত প্ৰবন্ধক লৈ এইবাৰ আকৌ গ্ৰন্থাকাৰে পঢ়ুৱৈ ৰাইজলৈ আগবঢ়াইছোঁ।" কিতাপখনত থকা প্ৰবন্ধসমূহ হ'ল- 
# চণ্ডীগড়ৰ ডি টি অ' অফিচ আৰু গাড়ীৰ নম্বৰ
# স্বদেশৰ ছবিয়ে যেতিয়া বিদেশত আমনি কৰে...
# আমিও কোনোবা কাৰাগাৰৰ কয়দী নেকি?
# এশ দহ টকীয়া ব্ৰেডৰ সোৱাদ
# উচ্চতম ন্যায়ালয়ে যেতিয়া উজুটি খায়
# মৃত্যু- সাময়িক নীৰৱতা নে স্থায়ী নিস্তব্ধতা
# নাৰী-পুৰুষৰ সম্পৰ্ক আৰু যৌনতা
# ফুটবল আৰু ধৰ্ম
# পৰিৱৰ্তনৰ ঢৌত সততা আৰু দক্ষতা
# উৰাবাতৰি আৰু মানৱ সমাজ
# মানৱ হৃদয়ে কুষ্ঠৰোগৰ পৰা মুক্তি পাবনে?
# চাওমীন খোৱা পুৰুষৰ পৰা সাৱধান
# হিন্দুত্ববাদী শক্তিবোৰে প্ৰকৃত সত্যৰ কাষ নাচাপে কিয়?
# চৌদিশে সাংস্কৃতিক সন্ত্ৰাসবাদৰ ছাঁবোৰ দেখি
# সাম্যবাদ আৰু আমাৰ মনৰ স্বাৰ্থবোৰ
# বাতৰি কাকতৰ ভৱিষ্যৎ
# 'আহ ঐ আহ' ধ্বনিয়ে আমাক ক'লৈ লৈ যাব?
# হিট্‌লাৰক ভাল পোৱা মানুহজনে আমালৈ কি থৈ গ'ল
# আমেৰিকাক ৰঙা চকু দেখুৱাবলৈ ভয় নকৰা মানুহজন
# বস্ত্ৰ আৰু বিদ্ৰোহ
# সাহিত্য-২০১২
# অনুভৱৰ জোলোঙাইদি সাহিত্য
# বৌদ্ধিক বন্ধ্যাত্বৰ দিশলৈ অসম সাহিত্য সভা
# কোন দিশে ধাৱমান আমাৰ সাহিত্য জগত?
# জিন্নাৰ সাম্প্ৰদায়িক চিন্তাধাৰাৰ পৰা অসমে ল'ব পৰা শিক্ষা
# ধৰ্ম, ঈশ্বৰবিশ্বাস আৰু ছহিদ ভগৎ সিং
# এখন ব্যতিক্ৰমী ছেমিনাৰ আৰু ড° সন্দীপ পাণ্ডে
# বিহুৰ বতৰত কিছু বিক্ষিপ্ত অৰ্থনৈতিক চিন্তা
# খুচুৰা খণ্ডত বিদেশী বিনিয়োগঃ বিৰোধীৰ আস্ফালনৰ ভিত্তি আছেনে
# মনৰ কূট-কৌশলকহে স্পষ্ট কৰে নেকি কূটনৈতিক নিৰাপত্তাৰ নীতিয়ে
# মাজনিশাৰ সূৰ্যত কিহৰ ছাঁ, অজ্ঞতাৰ নে অহংকাৰৰ?

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক৷ একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪ খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা।তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬ খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
চেতনাৰ স্পন্দন

**চেতনাৰ স্পন্দন**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০১৪ চনৰ নৱেম্বৰ মাহত আঁক-বাক প্ৰকাশনৰ পৰা প্ৰথম প্ৰকাশ পোৱা কিতাপখনৰ মূল্য ডেৰশ টকা। কিতাপখন তেওঁ ড° হিৰণ্য কুমাৰ নাথলৈ আগবঢ়াই এনেদৰে লিখিছে, "মোৰ ঘনিষ্ঠ বন্ধু আমেৰিকা যুক্তৰাষ্ট্ৰৰ ছেম হিউষ্টন ষ্টেট ইউনিভাৰ্ছিটীৰ অৰ্থনীতি বিভাগৰ অধ্যাপক ড° ড° হিৰণ্য কুমাৰ নাথৰ হাতত তুলি দিলোঁ এই গ্ৰন্থ...।" 

## বিৱৰণ
কিতাপখনত কেনে প্ৰবন্ধৰ অন্তৰ্ভুক্তি কৰা হৈছে সেই বিষয়ে লেখকে *দুৱাৰডলিত কিছু কথা* শীৰ্ষক একলমত এনেদৰে লিখিছে, "বিভিন্ন বন্ধ বা আন্দোলনৰ মাজত ডাঙৰ হোৱা বৰ্তমান সময়ৰ 
বেছিভাগ অসমীয়াৰে ৰাজনৈতিক সচেতনতা কিছু পৰিমাণে আছে। কিন্তু যোৱা দুটা দশকত আমাৰ সমাজখনৰ কেতবোৰ নিৰুৎসাহজনক কথাই প্ৰমাণ কৰিছে কেৱল ৰাজনৈতিক চেতনাবোধৰ জৰিয়তে এটা জাতিয়ে প্ৰকৃতাৰ্থত মেৰুদণ্ড পোন কৰি চলিবলৈ সক্ষম নহয়। ৰাজনৈতিক চেতনাবোধৰ লগে লগে আমাৰ তেজত থাকিব লাগে ঐতিহাসিক আৰু সাংস্কৃতিক চেতনাবোধ। দ্বিধাগ্ৰস্ততাক প্ৰশয় নিদি মোৰ সীমিত জ্ঞান আৰু অভিজ্ঞতাৰে ক'ব বিচাৰিম যে সাম্প্ৰতিক কালত অসমীয়াভাষী হিন্দু লোকসকল হিন্দী বলয় আৰু পশ্চিমবংগৰ পৰা আমদানিকৃত জকমকীয়া ধৰ্ম সম্বন্ধীয় আৰু সাংস্কৃতিক ঢৌৰ মাজত বিলীন হ'বলৈ উপক্ৰম হোৱাৰ মূল কাৰণ হ'ল ঐতিহাসিক আৰু সাংস্কৃতিক চেতনাশূন্যতা। সেয়েহে আমাৰ ৰাজনৈতিক সংগ্ৰামবোৰো বাৰে বাৰে উজুটি খাইছে। এনেবোৰ বিষয় লৈয়ে যোৱা এক-ডেৰটামান বছৰত লিখা কেতবোৰ নিৰ্বাচিত প্ৰবন্ধক এইখন গ্ৰন্থত অন্তৰ্ভুক্ত কৰা হৈছে।" 
প্ৰবন্ধসমূহ হ'ল-
# সুখ্যাতি আৰু সুৰক্ষা
# আমি কিমান ধৰ্মনিৰপেক্ষ?
# গীতাৰ দৰ্শন স্ববিৰোধী নেকি?
# সংস্কৃত আমাক লাগেনে?
# সত্যানুসন্ধান আৰু বিতৰ্ক
# প্ৰত্যাহ্বানৰ আৱৰ্তত প্ৰাচীন ভাৰতৰ ইতিহাস চৰ্চা
# পৰাগ দাসক সোঁৱৰাৰ নৈতিক অধিকাৰ আছেনে আমাৰ?
# সমুজ্জ্বল ভট্টাচাৰ্যলৈ এটা প্ৰশ্ন
# হিমন্ত বিশ্ব শৰ্মাৰ কথা কিমান সঁচা, কিমান মিছা
# ধৰ্মীয় মৌলবাদ আৰু সাম্প্ৰদায়িকতা সমাৰ্থক নেকি?
# আশাৰাম বাপুৱে সমাজলৈ নমোৱা নিৰাশাৰ আঁত ধৰি
# মৃত্যুৱেও যেতিয়া হাৰ মানে...
# বাদী, বিসংবাদী আৰু ১০ জনপথ
# যৌন আৱেদনৰ যাতনা
# সমকামিতা, প্ৰকৃতি আৰু ভগৱান
# যৌনতা, নাৰী আৰু সমাজ
# অসমৰ মুছলমান সমাজলৈ এটা অনুৰোধ
# দুখন দুৱাৰৰ ঘৰত নৰেন্দ্ৰ মোদী আৰু ছালমা খাতুন
# ছীষ্টেমৰ অদৃশ্য নাগপাশ
# বি টি এ ডিৰ তেজৰ নৈয়ে কংগ্ৰেছৰ সাম্প্ৰদায়িকতাক ৰুধিব পাৰিবনে?
# ছিৰিয়াৰ ঘটনাৱলীয়ে উন্মোচিত কৰিছে মধ্যপ্ৰাচ্যত আমেৰিকাৰ দুমুখীয়া নীতি
# যোৰহাটৰ ঐতিহ্য আৰু গণেশ পূজা
# এটা আত্মহত্যা আৰু দুটা প্ৰশ্ন
# প্ৰতিমা বিসৰ্জন নে চেতনা বিসৰ্জন
# অগপৰ গুৱাহাটী অভিৱৰ্তনলৈ মই কিয় নাযাওঁ
# মহাপুৰুষ শংকৰদেৱ কাৰ?

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
* চিৰদিন অসমীয়া

শ্ৰেণী:অসমীয়া গ্ৰন্থ
জাতিভেদ প্ৰথা আৰু শংকৰদেৱ

**জাতিভেদ প্ৰথা আৰু শংকৰদেৱ**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। আঁক-বাক প্ৰকাশনৰ পৰা ২০১৪ চনৰ ডিচেম্বৰ মাহত প্ৰথম প্ৰকাশ হোৱা কিতাপখনৰ ২০১৬ চনৰ ডিচেম্বৰ মাহত দ্বিতীয় প্ৰকাশ হয়। লেখকে গ্ৰন্থখন "মানৱতাৰ কঠীয়া সিঁচা বা সিঁচিবলৈ ইচ্ছা কৰা প্ৰতিগৰাকী খ্যাত-অখ্যাত ব্যক্তিৰ হাতত..." আগবঢ়াইছে। গ্ৰন্থখন সম্পৰ্কে হোমেন বৰগোহাঞিয়ে এনেদৰে মতামত আগবঢ়াইছে,"আমাৰ সমাজত বহু চিন্তাবিদ আছে যদিও সমাজৰ স্পৰ্শকাতৰ বিষয়বোৰৰ সম্বন্ধে প্ৰশ্ন উত্থাপন কৰাৰ সময়ত তেওঁলোক উদাসীন হৈ পৰে। ইয়াৰ বিপৰীতে যোৱা কেইবছৰমানত কলম হাতত লৈয়েই চিন্তাশীল লেখক ময়ূৰ বৰাই এক প্ৰশ্ন বিপ্লৱৰ সূচনা কৰিছে। নিজৰ মৌলিক চিন্তা আৰু নৈতিক সাহসেৰে এই গতি অব্যাহত ৰাখিলে ময়ূৰ বৰা এজন চিন্তানায়কত পৰিণত হ'ব। এই গ্ৰন্থখনত অসমৰ জাতীয় জীৱনৰ পুনৰুত্থানকাৰী মহাপুৰুষ শ্ৰীমন্ত শংকৰদেৱৰ ভাবাদৰ্শ আৰু মানসিকতাক যুক্তিশীলভাৱে পৰ্যালোচনা কৰি বৰাই নিজৰ মৌলিক ধ্যান-ধাৰণা আৰু গভীৰ অধ্যয়নৰ পৰিচয় দিছে।" 

## বিৱৰণ
কিতাপখনৰ *প্ৰাক্‌কথন*ত কিতাপখনৰ নামক লৈ লেখকে লিখিছে, "বহুতৰে মনত প্ৰশ্ন আহিব যে জাতিভেদ প্ৰথাক আওকাণ কৰি থকা যেন লগা বহু ব্যক্তিয়ে নিজৰ বা নিজৰ সতি-সন্ততিৰ বিবাহৰ সময়ত একে জাতি বা উপজাতিৰ পাত্ৰ-পাত্ৰী বিচাৰি চলাথ কৰা দেখা যায়। আধুনিক অসমীয়াৰ নিজৰ জাতিগত সচেতনতা ভাৰতৰ আন ৰাজ্যৰ তুলনাত আপেক্ষিকভাৱে কম যদিও ই কেতিয়াবা আহুকালৰ সৃষ্টি নকৰাকৈ নাথাকে। কেতিয়াবা কেতিয়াবা সময়ৰ অগ্ৰগতিয়ে এই ঋণাত্মক প্ৰথাটোক বেছি দুৰ্বল কৰিব পৰা নাই যেনো অনুভৱ হয়।" কিতাপখনত থকা প্ৰবন্ধসমূহ হ'ল
# বৰ্ণ, জাতি আৰু উপজাতি
# জাতিভেদ প্ৰথাৰ বৈশিষ্ট্য
# প্ৰাচীন ভাৰতত জাতিভেদ প্ৰথা
# মনুসংহিতা আৰু জাতিভেদ প্ৰথা
# বৌদ্ধ ধৰ্ম আৰু জাতিভেদ প্ৰথা
# ভক্তি আন্দোলন আৰু জাতিভেদ প্ৰথা
# শংকৰদেৱৰ জাতিভেদ প্ৰথা সম্পৰ্কীয় ধ্যান-ধাৰণা কিমান গুৰুত্বপূৰ্ণ
# শংকৰদেৱৰ জন্মৰ ধৰ্মীয় আৰু সামাজিক পৰিৱেশ
# শংকৰদেৱৰ জন্মৰ সময়ৰ ধৰ্মীয় আৰু সামাজিক পৰিৱেশ
# জাতিভেদক লৈ শংকৰদেৱ কিমান উদ্বিগ্ন?
# শংকৰদেৱ, ব্ৰাহ্মণ সমাজ আৰু মূৰ্তিপূজা
# সহায়ক গ্ৰন্থপঞ্জী

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
ধীৰেন্দ্ৰ চন্দ্ৰ দত্ত

**ধীৰেন্দ্ৰ চন্দ্ৰ দত্ত** () আছিল এগৰাকী প্ৰগতিবাদী কবি তথা অসমৰ কমিউনিষ্ট আন্দোলনৰ অন্যতম বিপ্লৱী।

## জন্ম আৰু বংশ পৰিচয়
ধীৰেন্দ্ৰ চন্দ্ৰ দত্তৰ জন্ম হয় ১৯১০ চনত কৰুণাটিং চাহ বাগিচাত। পিতৃ ডাঃ শৰৎচন্দ্ৰ দত্ত। মাতৃ- নয়নতৰা।

## শিক্ষা

* দেৰগাঁও হাইস্কুলত ষষ্ঠ শ্ৰেণীত পঢ়ি থাকোঁতেই আনুষ্ঠানিক শিক্ষা সাং কৰে আৰু ঘৰুৱাভাৱে পঢ়িবলৈ লয়।

## কৰ্মজীৱন
১৯২৮ চনত তেওঁ দেশ আৰু জাতিৰ স্বাৰ্থত স্বাধীনতা আন্দোলনত যোগদান কৰে। তাৰ বাবে দুবছৰ জেলো খাটিবলগীয়া হয়। ইয়াৰ পিছত জীৱনৰ শেষ সময়লৈকে সাম্যবাদী আদৰ্শ অনুসৰি আপোচবিহীনভাৱে কৃষক তথা বনোৱাৰ স্বাৰ্থৰ হকে কাম কৰি যায়।

## সাহিত্যৰাজি

### কাব্য সংকলন

* অভিযান (১৯৩৬)

=মৃত্যু=
১৯৭২ চনৰ ২২ অক্টোবৰত যোৰহাট চিভিল হস্পিটেলত ৰক্তক্ষয়ী ৰোগত মৃত্যু হয়।

## তথ্যসূত্ৰ

শ্ৰেণী:অসমীয়া কবি
শ্ৰেণী:মৃত ব্যক্তি
চিন্তাৰ ভগ্নাংশ

**চিন্তাৰ ভগ্নাংশ** () হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০১৫ চনৰ নৱেম্বৰ মাহত আঁক-বাক প্ৰকাশনৰ পৰা প্ৰথম প্ৰকাশ পোৱা গ্ৰন্থখনৰ মূল্য ডেৰশ টকা। লেখকে গ্ৰন্থখন আগবঢ়াইছে এনেদৰে, "মৰম আৰু আগ্ৰহেৰে মানস প্ৰতিম বৈদ্যৰ হাতত দিলোঁ...।" 

## বিৱৰণ
কিতাপখনৰ *পাতনিৰ পৰিৱৰ্তে* কলমত কিতাপখনৰ নামৰ সম্পৰ্কত লেখকে লিখিছে, "মোৰ চিন্তাই পূৰ্ণতাৰ কাষ চপা বুলি মই কাহিনীও ভবা নাই। কিন্তু যুক্তিপূৰ্ণ মনোভাব আৰু অসমপ্ৰেমক সাৰথি কৰি তেনে চিন্তাবোৰক সাধ্যানুসৰি প্ৰকাশ কৰিবলৈ প্ৰয়াস কৰি আহিছোঁ। সেয়েহে তেনে চিন্তাক ভগ্নাংশ বুলিহে ক'বৰ মন গ'ল।" কিতাপখনত থকা প্ৰবন্ধসমূহ হ'ল-
# অসমীয়াক বচাব কোনে
# কুসংস্কাৰৰ পিটনিত অসমীয়া
# শংকৰী ভকতৰ ফেচিবাদী ভাবুকিৰ বিৰুদ্ধে
# ভাৰতীয় জাতীয় কংগ্ৰেছ আৰু বৰ্তমানৰ কংগ্ৰেছ দল
# পৰেশ বৰুৱা আৰু হিন্দী ভাষা
# জাত্যভিমান, কুসংস্কাৰ আৰু সত্ৰাধিকাৰ
# কোনে বজা বৈষম্যৰ মৃত্যুঘণ্টা?
# গোমাংস, সমকামিতা আৰু ভাৰতীয়ৰ ভণ্ডামি
# পৰিব্ৰাজক শংকৰদেৱ
# অন্ধবিশ্বাসক বলি দিওঁ আহক
# ব্ৰাহ্মণ্যবাদ নে ন্যস্তস্বাৰ্থবাদ
# কোন দিশে আমি, কোন দিশে আমাৰ শিক্ষা
# ভণ্ডামি আৰু গোড়ামিক সম্পূৰ্ণকৈ দলিওৱা সম্ভৱনে?
# ন্যস্তস্বাৰ্থই কঢ়িয়াই অনা বৈষম্য
# শ্ৰীমন্ত শংকৰদেৱৰ প্ৰতিমূৰ্তি আৰু মহম্মদ আলি জিন্না
# ভীমাজুলিৰ পৰা ভেনিজুৱেলালৈ
# ঋক্‌বেদ আৰু ধেমাজি
# এটা নাৰকীয় হত্যাকাণ্ড, কিছু ভণ্ডামি, কিছু সত্য...
# হিন্দী সম্প্ৰসাৰণবাদৰ বিষবাষ্প
# এখন তথ্যচিত্ৰৰ নিষেধাজ্ঞাই উদঙালে আমাৰ ভণ্ডামি
# মৌনতাৰ ওৰণিয়ে ঢাকি ৰখা যৌনতা বিপজ্জনক
# এখন নেদেখা নদীৰ সিপাৰে...
# নাৰীৰ হাতত পুৰুষ নিৰ্যাতিত হয়নে
# এখন চিঠি আৰু এখন ছবি
# গোড়ামি, স্বগোষ্ঠীপ্ৰীতি আৰু মানৱতাবাদ
# শংকৰদেৱো বৈষম্যৰ বলি হ'ল নেকি?
# ব্লেকমেইলিঙৰ নতুন ষ্টাইলঃ মই মুছলমান হ'ম

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
হিন্দু ধৰ্মত ঈশ্বৰ আৰু নাস্তিকতা

**হিন্দু ধৰ্মত ঈশ্বৰ আৰু নাস্তিকতা**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০১৬ চনৰ জানুৱাৰী মাহত গ্ৰন্থখনৰ প্ৰথম প্ৰকাশ হয় আঁক-বাক প্ৰকাশনৰ পৰা। গ্ৰন্থখনৰ মূল্য ডেৰশ টকা। গ্ৰন্থখন লেখকে "ব্যক্তিগত জীৱনৰ আৱৰ্তৰ বাহিৰত ধৰ্মক গুৰুত্বহীন কৰি ৰাখিব বিচৰা প্ৰতিজন ব্যক্তিৰ হাতত..." আগবঢ়াইছে। 

## বিৱৰণ
কিতাপখনৰ আৰম্ভণিতে লেখকৰ একলম হিচাপে *অকণমান ব্যক্তিগত* শীৰ্ষক লেখাটোত তেওঁ লিখিছে,"প্ৰতিটো ধৰ্মই ভিন্ন পদ্ধতিৰ দ্বাৰা সত্যানুসন্ধানৰ প্ৰতি অনুগামীসকলক উদগনি দিয়ে। মানৱতাবাদী চিন্তাকো বেছিভাগ সময়তে সকলো ধৰ্মই উৎসাহিত কৰে বা সমৰ্থন দিয়ে। কিন্তু তৎসত্ত্বেও আমি যেতিয়া শুনো যে সমগ্ৰ পৃথিৱীতে অন্যান্য যুদ্ধত যিমান মানুহৰ মৃত্যু হৈছে, তাতকৈ বেছি মানুহৰ প্ৰাণহানি হৈছে ধৰ্মযুদ্ধবোৰত, তেতিয়া স্তম্ভিত হওঁ। নিজৰ ধৰ্মক ছলে-বলে কৌশলে শ্ৰেষ্ঠ হিচাপে প্ৰতিপন্ন কৰিব খুজিলেই সমাজত এক সংঘাতময় আৰু অশান্তিজৰ্জৰ পৰিস্থিতিৰ জন্ম হয়। তেনে পৰিৱেশত যুক্তিবাদ, মানৱতাবাদ আদি কথাবোৰ অপ্ৰাসংগিক হৈ পৰে আৰু এক বৰ্ণনাতীতভাৱে শক্তিশালী অন্ধ আৱেগে অপ্ৰতিৰোধ্য ৰূপ লৈ মানুহক দানৱলৈ ৰূপান্তৰিত কৰে। বিশ্ব ইতিহাসৰ বুকুত এনে দৃষ্টান্ত বহু আছে। বৰ্তমান সময়তো বিশ্বৰ বিভিন্ন প্ৰান্তত ধৰ্মৰ নামত এচাম নৰপিশাচৰ বৰ্বৰ কাণ্ড প্ৰায় প্ৰতিদিনেই সংঘটিত হয়। বহু চিন্তাশীল মানুহক তেনে সময়তে আমনি দিয়ে এটা আহুকলীয়া প্ৰশ্নই- ধৰ্ম আৰু মানৱতাবাদ দুয়োটা বস্তু এটা মুদ্ৰাৰে ইপিঠি-সিপিঠি হোৱাৰ পৰিৱৰ্তে এটাই আনটোক বিৰোধিতাহে কৰে নেকি? এই জটিল প্ৰশ্নৰ সদুত্তৰ বিচৰাৰ সময়তো সততা আৰু সৎ সাহসক পাথেয় কৰিয়েই আমি চলিব লাগিব। ইয়াৰ অন্যথা প্ৰকৃত সত্য আৱেগিক বিভ্ৰান্তিৰ মায়াজালৰ মাজত অন্তৰ্হিত হৈ পৰাৰ সম্ভাৱনাহে বেছি।" কিতাপখনত লেখকে হিন্দু ধৰ্মৰ শ্ৰেষ্ঠত্বক প্ৰতিপন্ন কৰাৰ সলনি এই ধৰ্মত দৃশ্যমান হৈ থকা ঈশ্বৰকেন্দ্ৰিক চিন্তাৰ বিশালতা আৰু বিচিত্ৰতাৰ এটা অংশক ব্যাখ্যা কৰাৰহে চেষ্টা চলোৱা হৈছে বুলি লেখকে স্পষ্ট কৰি দিয়ে। লগতে লিখিছে,"সেই প্ৰয়াসত ফুটি উঠিব পৰা সকলো বিসংগতি আৰু সীমাবদ্ধতাৰ বাবে মই জগৰীয়া।" কিতাপখনত মুঠ ৯টা প্ৰবন্ধ আছে। সেইকেইটা হ'ল-
# হিন্দু ধৰ্ম- আন ধৰ্মতকৈ প্ৰকৃতাৰ্থত পৃথকনে?
# ঋক্‌বেদত ধৰ্ম, ঈশ্বৰ আৰু অন্যান্য চিন্তা
# সাম, যজুস আৰু অথৰ্ববেদৰ যোগেদি ধৰ্মচেতনাত এভূমুকি
# ব্ৰাহ্মণ আৰু উপনিষদৰ মাজত ধৰ্মচিন্তা
# হিন্দু ধৰ্মৰ কেতবোৰ বৈশিষ্ট্য
# শৈৱ-শাক্ত ধৰ্ম আৰু বৈষ্ণৱ ভক্তি আন্দোলন
# গীতা আৰু হিন্দু ধৰ্ম
# প্ৰাচীন ভাৰতীয় চেতনাত নাস্তিকতা
# হিন্দু দৰ্শনত ঈশ্বৰ আৰু নিৰীশ্বৰবাদ

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
ভাবনাৰ স্বৰলিপি

**ভাবনাৰ স্বৰলিপি**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০১৬ চনৰ নৱেম্বৰ মাহত প্ৰথম প্ৰকাশ হোৱা গ্ৰন্থখনৰ প্ৰকাশন আঁক-বাক আৰু মূল্য হৈছে ডেৰশ টকা। লেখকে কিতাপখন আগবঢ়াইছে, "প্ৰীতি আৰু শুভেচ্ছাৰে মুন (মফিজুৰ ৰহমান) আৰু মালতীৰ (মালা বৰা) হাতত।" 

## বিৱৰণ
কিতাপখনৰ *নকৈ নোৱাৰোঁ* শীৰ্ষক একলমত লেখকে এনেদৰে আৰম্ভ কৰিছে,"ভিন্নধৰ্মী প্ৰবন্ধৰে সংকলিত গ্ৰন্থৰ পাতনিত খুব দীঘলীয়াকৈ ব্যাখ্যা দাঙি ধৰাৰ প্ৰয়োজন নাথাকে। লেখকজনৰ ক'বলগীয়া কথাখিনি প্ৰবন্ধবোৰৰ মাজেদিয়েই প্ৰতিফলন ঘটাৰ পূৰ্ণ অৱকাশ থাকে।" ইয়াৰ পিছতে তেওঁ ভিন্ন আদৰ্শৰ ভিন্ন দল-সংগঠনৰ একতাৰ প্ৰয়োজনীয়তাৰ বিষয়ে উনুকিয়াই লিখিছে, "আমাৰ কেতবোৰ স্বভাৱগত দুৰ্বলতাই শত্ৰুক ইতিমধ্যে বহু সুবিধা কৰি দিছে। সেই শত্ৰুক পৰাভূত কৰিব নোৱাৰিলে আমাৰ ভাষা-সাহিত্য-সংস্কৃতি সকলোৰে ভৱিষ্যৎ অন্ধকাৰময় হৈ পৰিব পাৰে। দ্বিতীয় কথাটো হ'ল নৱপ্ৰজন্মৰ প্ৰতিনিধিসকলক জাতিটোৰ ভৱিষ্যৎ নিষ্কণ্টক কৰিব খোজা কৰ্মৰাজিত সংযুক্ত কৰা।" কিতাপখনত সন্নিৱিষ্ট প্ৰবন্ধসমূহ হ'ল-
# একুৰা জুই আৰু এটা অকৃতজ্ঞ জাতি
# মহাত্মা গান্ধী, অসম আৰু দক্ষিণ আফ্ৰিকা
# অসমত আন্দোলন ভাল নে কাল
# লুইতৰ বুকুত শংকৰী কৃষ্টিঃ আঁৰত দুই মুছলিম উদ্যোগী
# ৰাজপথত অসমীয়া মহিলাৰ উদ্ভণ্ডালি দেখি
# হোমেন বৰগোহাঞিৰ 'অসহিষ্ণুতা'
# ইতিহাস চৰ্চা, নিবাৰণ বৰা, পৰাগ কুমাৰ দাস
# প্ৰাগজ্যোতিকাঃ সপোনৰ পৰা দিঠকলৈ
# পাণবজাৰে কি দিলে আৰু কি দিব পাৰে
# হিন্দুত্ববাদ আৰু মাৰ্ক্সবাদৰ সিপাৰে...
# সংহতিৰ প্ৰতীক হৈ উজলিছে গাংমৌ থান
# সংকীৰ্ণ জাতীয়তাবাদে সৃষ্টি কৰিব পৰা ভয়াৱহতা
# দ্বাদশ ছাফ গেমছ্‌ঃ কিছু বিক্ষিপ্ত চিন্তা
# ভূপেন হাজৰিকা, শংকৰাচাৰ্য আৰু আমাৰ সমাজ
# লণ্ডনৰ পোহৰে আমেৰিকাক উজলাব পাৰিবনে?
# নাৰীয়ে যেতিয়া অসময়তে বন্ধ্যাকৰণ কৰাবলৈ বাধ্য হয়
# আৱেগেই আমাৰ একমাত্ৰ শত্ৰুনে?
# সহমৰ্মিতাৰ মৃত্যু?
# ভণ্ডামি এৰক
# ঈশ্বৰৰ সন্ধানত
# অসহিষ্ণুতা কেৱল এতিয়াহে দৃশ্যমান হৈছে নেকি?
# কাশ্মীৰী পণ্ডিতৰ শোকগাথা আৰু আমাৰ ভণ্ডামি
# পূৰ্ণ চাংমা, মোৰ দেউতা আৰু মই পোৱা এটা চাকৰি
# সকলো দোষ নৱপ্ৰজন্মলৈ ঠেলা উচিতনে?
# বুৰহান ৱানি- গুলি আৰু টি আৰ পিৰ মাজত বন্দী
# চৌদিশে কেৱল বৈষম্য
# মনুবাদ, আম্বেদকাৰ আৰু মুক্ত চিন্তা
# নাৰীক বচাব কোনে
# ধৰ্মৰ সংকোচন আৰু মানৱতাৰ ব্যাপ্তি
# অ'বামাৰ হিৰোশ্বিমা ভ্ৰমণৰ আঁত ধৰি

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
মাৰ্ক্সেই বজালে নেকি কমিউনিজমৰ মৃত্যুঘণ্টা

**মাৰ্ক্সেই বজালে নেকি কমিউনিজমৰ মৃত্যুঘণ্টা**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। কিতাপখন প্ৰথম প্ৰকাশ হয় ২০১৩ চনৰ ডিচেম্বৰ মাহত আঁক-বাক প্ৰকাশনৰ পৰা। কিতাপখন উছৰ্গা কৰা অংশত কাৰ্ল মাৰ্ক্সৰ মূলমন্ত্ৰ এটা দিয়াৰ পিছত লেখকে এনেকৈ লিখিছে, "পৃথিৱীত শেষ সত্য বুলি কোনো কথা নাই- এই কথাষাৰক বিশ্বাস কৰা প্ৰতিজন যুক্তিবাদী মানুহৰ হাতত তুলি দিলোঁ এই গ্ৰন্থ..."

## বিৱৰণ
কিতাপখন লিখাৰ আঁৰৰ বিষয়ে *অকণমান ব্যক্তিগত* শিতানত লেখকে এনেদৰে লিখিছে, "শ্ৰেণীকোঠাৰ ইতিহাস বিষয়ক আলোচনাত মাৰ্ক্সবাদী ঐতিহাসিকসকলৰ সূত্ৰবোৰেই বেছি সমৰ্থনযোগ্য যেন লাগে।" ১৯৯২ চনত বাবৰি মছজিদ ধ্বংসকাৰ্যৰ বিৰুদ্ধে কমিউনিষ্টৰ আহ্বানত ময়ূৰ বৰাই সমদলত যোগ দিয়াৰ কথা উল্লেখ কৰি লিখিছে যে সেই সময়ত কেতবোৰ সুবিধাবাদী বামপন্থী ছাত্ৰনেতাৰ আচৰণে তেওঁক ক্ষুব্ধ কৰিছিল। তেওঁ লগতে লিখিছে,"আমাৰ অসমতো তথাকথিত বামপন্থী লোকৰ অভাৱ নাই। নিজৰ স্বাৰ্থৰ বাবে কমিউনিজ্‌মৰ পোছাক‍যোৰ পিন্ধি ল'লে বহু কথা সহজ হৈ পৰে বুলি হয়তো তেওঁলোকে ভাবে। সাধাৰণ জনসাধাৰণৰ অভিভাৱক হ'বলৈ গভীৰভাৱে উদ্বিগ্ন হৈ থকা এইসকল লোকে সুবিধা পালেই কমিউনিজমৰ জয়গান গায়। আদৰ্শটোৰ প্ৰতি থকা নিভাঁজ আনুগত্যৰ কথাটো বাদেই দিলোঁ, মাৰ্ক্সৰ ধ্যান-ধাৰণা সন্দৰ্ভত গভীৰ অন্তৰ্দৃষ্টিও তেওঁলোকৰ নাই। অসমৰ সমাজ জীৱনত তথাকথিত বামপন্থী চিন্তাবিদৰ অপ্ৰয়োজনীয় দপ্‌দপনিয়েও এই গ্ৰন্থখনৰ কথা ভবাত সহায় কৰিলে।" কিতাপখনত থকা প্ৰবন্ধসমূহ হ'ল-
# প্ৰাক্‌-মাৰ্ক্সীয় সাম্যবাদৰ ইতিহাস
# কমিউনিজ্‌মৰ পতনৰ বাবে মাৰ্ক্স কিমান দায়ী?
# তত্ত্বৰ কাৰাগাৰৰ পৰা ভৱিষ্যদ্বাণী কৰা মানুহজন
# মাৰ্ক্সৰ ব্যক্তিত্বৰ কেতবোৰ কদৰ্য দিশ
# অন্যায়-অবিচাৰ মাৰ্ক্সৰ চিৰসংগী আছিল নেকি?
# মাৰ্ক্সৰ চিন্তাৰ কেইটামান কেৰোণ
# মাৰ্ক্সৰ সমাজবাদক বৈজ্ঞানিক বুলিব পাৰিনে?
# ব্যক্তিগত সম্পত্তিৰ অধিকাৰ নসাৎ কৰাৰ অবাস্তৱ চিন্তা
# ভিত্তি আৰু উপৰিসৌধ তত্ত্বৰ অসম্পূৰ্ণতা
# ভাৰত সন্দৰ্ভত মাৰ্ক্সৰ ধাৰণা
# বাট্ৰাণ্ড ৰাছেলৰ সাম্যবাদ বিৰোধিতা
# মানৱ জীৱনৰ প্ৰগতি, সাম্যবাদ আৰু স্বাৰ্থপৰতা
# কমিউনিষ্ট শাসনে সংহাৰী ৰূপ লোৱা কেইটামান দৃষ্টান্ত
# ছোভিয়েট ৰাছিয়াত কমিউনিজ্‌মৰ নামত নৰমেধ যজ্ঞ
# চীনৰ হৃদয়হীন কমিউনিষ্ট শাসকৰ নিৰ্মমতা
# পৈশাচিক বৰ্বৰতাত নিমজ্জিত উত্তৰ কোৰিয়া
# কমিউনিজ্‌মৰ পতনৰ তাৎক্ষণিক কাৰণবোৰ
# অসমত মাৰ্ক্সবাদঃ মুখা নে জখলা নে জীৱন দৰ্শন?

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
ব্ৰাহ্মণ্যবাদৰ ক’লীয়া ডাৱৰ আৰু অসম

**ব্ৰাহ্মণ্যবাদৰ ক’লীয়া ডাৱৰ আৰু অসম**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। আঁক-বাক প্ৰকাশনে ২০১২ চনত প্ৰথম প্ৰকাশ কৰি উলিওৱা গ্ৰন্থখনৰ পৰিৱৰ্ধিত সংস্কৰণ ২০১৯ চনৰ নৱেম্বৰ মাহত প্ৰকাশ কৰে ৰেখা প্ৰকাশনে। লেখকে গ্ৰন্থখন পীতাম্বৰ দেৱগোস্বামী আৰু কৰ্মবীৰ চন্দ্ৰনাথ শৰ্মালৈ উছৰ্গা কৰি এনেদৰে লিখিছে, "অসমৰ দুই ক্ষণজন্মা পুৰুষ পীতাম্বৰ দেৱগোস্বামী আৰু কৰ্মবীৰ চন্দ্ৰনাথ শৰ্মা- যাৰ জন্ম হৈছিল দুটা নৈষ্ঠিক ব্ৰাহ্মণ পৰিয়ালত আৰু যাৰ উদাৰ, প্ৰগতিশীল চিন্তা আৰু কৰ্মৰাজিয়ে অসমৰ আকাশ পোহৰাই তুলিছিল, সেই দুজন পুণ্যাত্মাৰ পবিত্ৰ সোঁৱৰণত মোৰ এই গ্ৰন্থখন উছৰ্গা কৰিবলৈ পাই মই হ'লো ধন্য...।" কিতাপখন সম্পৰ্কে ড° হীৰেন গোহাঁইৰ মন্তব্য এনেধৰণৰ,"জাতিভেদ ব্ৰাহ্মণ্যবাদৰ প্ৰধান আৰু অতিশয় ক্ষতিকৰ বৈশিষ্ট্য। এই জাতিভেদৰ ভিত্তিতে ভাৰতৰ একালৰ গতিশীল সমাজখন স্থবিৰতাত স্তব্ধ হৈ পৰিছিল। অসংখ্য 'ধৰ্মশাস্ত্ৰ' আছিল ব্ৰাহ্মণ্যবাদৰ আদৰ্শগত আধাৰ- যাৰ ভিতৰত মনুঅসংহিতা সৰ্বপ্ৰধান। ... আজিলৈকে ব্ৰাহ্মণ্যবাদৰ প্ৰভাৱ আৰু তাৰ বিৰুদ্ধে হোৱা সংগ্ৰামৰ মনোজ্ঞ বিৱৰণ ময়ূৰ বৰাই দাংই ধৰিছে। ময়ূৰ বৰাই কৰা এই কামটো যে গুৰুত্বপূৰ্ণ, সন্দেহ নাই।" 

## বিৱৰণ
কিতাপখন চাৰিটা অংশত বিভক্ত। প্ৰথম অংশ হৈছে *ঐতিহাসিক দৃষ্টিকোণেৰে ব্ৰাহ্মণ্যবাদ*। ইয়াত থকা প্ৰবন্ধসমূহ হ'ল-
# প্ৰাচীন ভাৰতত ব্ৰাহ্মণ্যবাদ
# উত্তৰ বৈদিক যুগত ব্ৰাহ্মণ্যবাদ 
# অসমত ব্ৰাহ্মণ্যবাদৰ আৰম্ভণি
# শংকৰদেৱ আৰু ব্ৰাহ্মণ্যবাদ
দ্বিতীয় অংশ হৈছে *শংকৰোত্তৰ যুগত ব্ৰাহ্মণ্যবাদৰ কালধুমুহাৰ কেতবোৰ দৃষ্টান্ত*। ইয়াত থকা প্ৰবন্ধসমূহ হ'ল-
# সত্ৰৰ সংহতি বিভাজন
# শংকৰদেৱক চৈতন্যদেৱৰ শিষ্য হিচাপে দেখুওৱাৰ অপচেষ্টা
# পৰ্বতীয়া গোঁহাইঃ অমানুষিক ব্ৰাহ্মণ্যবাদৰ কাণ্ডাৰী
# ব্ৰহ্ম সংহতিৰ চাৰি ৰাজসত্ৰঃ বৰ্ণবৈষম্যৰ মূৰ্ত প্ৰতীক
# ঊনৈছ শতিকাঃ স্ববিৰোধ আৰু ব্ৰাহ্মণ্যবাদৰ গতিৰোধকত বিদ্বৎ সমাজৰ উজুটি
# হৰিদেৱক শংকৰদেৱৰ বয়োজ্যেষ্ঠ আৰু জ্ঞানজ্যেষ্ঠ হিচাপে প্ৰতিষ্ঠা কৰিবলৈ ব্ৰাহ্মণ্যবাদীৰ অপপ্ৰয়াস
# ব্ৰাহ্মণদম্ভ আৰু সাহিত্য সভাৰ তিনি গোসাঁই
# বাঁহী প্ৰদীপিকা বিতৰ্ক আৰু 'ৰিপুঞ্জয় স্মৃতি'ৰ দ্বাৰা আহোমসকলক অপমান কৰাৰ দুঃখজনক ঘটনা
# শ্ৰীমন্ত শংকৰদেৱ সংঘৰ জন্ম আৰু সোণাৰাম চুতীয়াৰ জীৱনত ব্ৰাহ্মণ্যবাদৰ খুন্দা
# এঘাৰদিনীয়া বনাম মাহেকীয়াঃ এই আহুকলীয়া প্ৰশ্নৰ আঁৰৰ শক্তিৰ সন্ধানত
তৃতীয় অংশ হৈছে *ক'লীয়া ডাৱৰৰ মাজত এচেৰেঙা পোহৰঃ অসমৰ প্ৰগতিশীল ব্ৰাহ্মণসকল*
চতুৰ্থ অংশ হৈছে *আম্বেদকাৰ, ব্ৰাহ্মণ্যবাদ আৰু ভাৰতীয় সংবিধান*

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ